《昭潭十爱》
宋代·梅挚

我爱昭州酒，千家不禁烧。
醥醪一爵举，瘴雾四时消。
红叶和云踏，青帘傍水招。
化浓民自醉，鼓腹日歌尧。

作者简介：成都新繁人，字公仪。仁宗天圣间进士。历通判苏州，有惠政。庆历中擢侍御史，上言论李用和不宜除宣徽使，又奏减资政殿学士员、召待制同议政、复百官转对等。后以龙图阁学士知滑州，用州兵代民以修河备。请知杭州，帝赐诗宠行。累迁右谏议大夫，徙江宁府，又徙河中。喜为诗，多警句。有《奏议》。